**โครงการรักษาสถานภาพปลอดกาฬโรคแอฟริกาในม้า (African Horse Sickness; AHS) จากองค์การสุขภาพสัตว์โลก (WOAH)**

| **โครงการ/กิจกรรม** | **รายละเอียดการดำเนินงาน** | **หน่วยงานดำเนินงาน** | **ระยะเวลา** | **เป้าหมาย** | **การรายงาน** |
| --- | --- | --- | --- | --- | --- |
| **โครงการรักษาสถานภาพปลอดกาฬโรคแอฟริกา ในม้า (African Horse Sickness; AHS) จากองค์การสุขภาพสัตว์โลก (WOAH)** | **หลักการและเหตุผล**  ตามที่มีการระบาดของกาฬโรคแอฟริกาในม้า (African Horse Sickness; AHS) ครั้งแรกของประเทศไทย เมื่อวันที่ ๒๗ มีนาคม ๒๕๖๓ สถาบันสุขภาพสัตว์แห่งชาติรายงานผลการตรวจเป็น AHS ชนิด serotype 1 โดยเกิดการระบาดของโรคในพื้นที่ทั้งหมด ๑๗ จังหวัด มีจำนวนสัตว์ป่วยสะสม ๖๑๐ ตัว ตายสะสม ๕๖๘ ตัว ทั้งนี้  กาฬโรคแอฟริกาในม้าทำให้มีอัตราการตายในม้าสูงเกือบ ๑๐๐% อีกทั้งยังส่งผลต่อการเคลื่อนย้ายม้าระหว่างประเทศ ทำให้ไม่สามารถเคลื่อนย้ายม้าระหว่างประเทศได้ มีผลกระทบต่ออุตสาหกรรมการค้าขาย ส่งออกม้า และกิจกรรมการแข่งขันม้าในทุกประเภททุกระดับต้องถูกระงับไป คิดเป็นมูลค่าความเสียหายจากอุตสาหกรรม การแข่งขันม้าแข่งภายในประเทศ ประมาณ ๖๐ ล้านบาท อุตสาหกรรมกีฬาขี่ม้ามูลค่า ๑๐๐ ล้านบาท อุตสาหกรรมกีฬาแข่งม้า ประมาณ ๒๕ ล้านบาท และส่งผลต่อคุณภาพชีวิตของบุคคลที่เกี่ยวข้อง ทั้งเกษตรกรผู้เลี้ยงม้า ผู้ประกอบการ สมาคม ชมรม แรงงาน ผู้ที่เกี่ยวข้องอื่นๆ และตัวม้าเอง ดังนั้น กรมปศุสัตว์จึงมีความจำเป็นต้องกำจัดโรคดังกล่าวเพื่อลดความสูญเสียต่อตัวม้า รายได้ต่ออุตสาหกรรมการส่งออกม้า ลดความสูญเสียโอกาสจัดการแข่งขันม้าทุกประเภท สร้างอาชีพให้กับบุคลากรทุกภาคส่วน อีกทั้งเพื่อให้ประเทศไทยกลับสู่สถานภาพปลอด กาฬโรคแอฟริกาในม้าได้เหมือนที่ผ่านมา  กรมปศุสัตว์ได้อนุมัติโครงการขอคืนสถานภาพปลอดกาฬโรคแอฟริกาในม้า (African Horse Sickness; AHS) จากองค์การสุขภาพสัตว์โลก (WOAH) ปีงบประมาณ พ.ศ. ๒๕๖๓ – ๒๕๖๖ ไปแล้ว โดย กรมปศุสัตว์ได้มีนโยบายที่จะทำให้ประเทศไทยกลับสู่สถานภาพปลอดกาฬโรคแอฟริกาในม้าได้เหมือนที่ผ่านมาโดยเร็ว ภายใต้การดำเนินการตามแผนปฏิบัติการกำจัดกาฬโรคแอฟริกาในม้า (African Horse Sickness; AHS) เพื่อคืนสถานภาพปลอดโรคจากองค์การสุขภาพสัตว์โลก ซึ่งจากการดำเนินการดังกล่าวทำให้ประเทศไทยได้รับสถานภาพการปลอดกาฬโรคแอฟริกาในม้าจากองค์การสุขภาพสัตว์โลก เมื่อวันที่ 10 มีนาคม 2566 ส่งผลให้ประเทศไทยสามารถส่งออกม้าไปยังประเทศต่างๆ และสามารถจัดการแข่งขันกีฬาขี่ม้าภายในประเทศและระหว่างประเทศได้ แต่อย่างไรก็ตามเพื่อคงไว้ซึ่งสถานภาพ การปลอดโรคกาฬโรคแอฟริกาในม้าจากองค์การสุขภาพสัตว์โลก มีความจำเป็นที่ประเทศไทยต้องดำเนินการ เฝ้าระวังโรคในสัตว์กลุ่มเสี่ยงภายในประเทศ เฝ้าระวังโรคในแมลงพาหะ และมีการเฝ้าระวังทางอาการในประชากรม้า ลา ล่อ เพื่อใช้เป็นข้อมูลให้กับองค์การสุขภาพสัตว์โลกเพื่อขอคงไว้ซึ่งสถานภาพปลอดโรคของประเทศไทย  **วัตถุประสงค์**  เพื่อดำเนินการเฝ้าระวังโรคในม้า ลา ล่อ ม้าลาย และเตรียมข้อมูลให้เป็นไปตามข้อกำหนดขององค์การสุขภาพสัตว์โลก (WOAH) เพื่อขอคงไว้ ซึ่งสถานภาพปลอดกาฬโรคแอฟริกาในม้าของประเทศไทย  **วิธีและขั้นตอนการดำเนินงาน**  1. มีการเฝ้าระวังโรคทางอาการในประชากรม้า ลา ล่อ ทั้งประเทศ จาก OPD Record (เอกสารประกอบการรักษา) จากหน่วยงานที่ดูแลรักษา พยาบาลม้า ลา ล่อ ทั่วประเทศ  2. มีการเฝ้าระวังโรคทางซีรั่มวิทยา (Cross-sectional survey)  3. มีการเฝ้าระวังโรคในสัตว์ sentinel  4. มีการเฝ้าระวังโรคในแมลงพาหะ (Vector Surveillance)  5. พัฒนาระบบการขึ้นทะเบียนสัตว์และระบบการเฝ้าระวังและรายงานโรค  6. ควบคุมและป้องกันแมลงพาหะนำโรค  7. จัดทำเอกสารเพื่อขอคงไว้ซึ่งสถานภาพปลอดกาฬโรคแอฟริกาในม้า (AHS) จาก WOAH  8. รายงานผลการดำเนินงานไปยัง WOAH  **ผลที่คาดว่าจะได้รับ**  1. ประเทศไทยได้รับการคงไว้ซึ่งสถานภาพปลอดกาฬโรคแอฟริกาในม้า (AHS) จากองค์การสุขภาพสัตว์โลก (WOAH)  2. ประเทศไทยมีข้อมูลผลการเฝ้าระวังโรคให้กับองค์การสุขภาพสัตว์โลก เพื่อคงไว้ซึ่งสถานภาพ ปลอดกาฬโรคแอฟริกาในม้า (AHS)  3. ประเทศไทยได้รับการยอมรับจากนานาประเทศด้านความสามารถในการควบคุมโรคและกำจัดโรคกาฬโรคแอฟริกาในม้า (AHS) จากประเทศไทย   4. สร้างความเชื่อมั่นให้กับประเทศต่างๆ ใน การนำเข้า – ส่งออกม้าจากประเทศไทยว่าปลอดจากโรคกาฬโรคแอฟริกาในม้า  5. สร้างความเชื่อมั่นแก่วงการกีฬาขี่ม้าระดับนานาชาติ ในการเป็นเจ้าภาพจัดการแข่งขันกีฬาขี่ม้า   6. สนับสนุนการท่องเที่ยวของประเทศไทยจากการใช้ม้าในอุตสาหกรรมการท่องเที่ยว | 1.สำนักควบคุม ป้องกันและบำบัดโรคสัตว์  2.สถาบันสุขภาพสัตว์แห่งชาติ  3.ศูนย์วิจัยและพัฒนาการสัตวแพทย์ประจำภาค  4. กองสารวัตรและกักกัน  5.สำนักงานปศุสัตว์เขต  6. สำนักงานปศุสัตว์จังหวัด  7. สำนักงานปศุสัตว์อำเภอ  8. ด่านกักกันสัตว์  9. สำนักพัฒนาพันธุ์สัตว์  10. สำนักพัฒนาอาหารสัตว์ | ต.ค. 66 - ก.ย. 67 | 1. ประเทศไทยได้รับการคงไว้   ซึ่งสถานภาพปลอดกาฬโรค  แอฟริกาในม้า (AHS) จาก  องค์การสุขภาพสัตว์โลก   (WOAH)  2. มีการเฝ้าระวังโรคใน  ประชากรม้า ลา ล่อ ม้าลาย   ในประเทศไทย  3. มีข้อมูลผลการเฝ้าระวังโรค  ให้กับองค์การสุขภาพสัตว์  โลก เพื่อคงไว้ซึ่งสถานภาพ  ปลอดกาฬโรคแอฟริกา  ในม้า (AHS) | 1. แบบรายงานโครงการฯ  2. ระบบ  e-operation |